Di ssenf-agi n tmacahut yettili-d usedhu d teḍsa d tuksa n lxiq imi d tid i d-yettasen s talɣa yesseḍsayen, dimi yuget deg-s uncraḥ. S umata, timucuha-agi ttawin-tent-id i warrac imecṭaḥ neɣ gar yilmeẓyen, imi tettawi-d ɣef tidyanin ixeddem Meqidec neɣ Ǧeḥḥa, dɣa deg aya-agi yenna-d BASSET Henri: « tulawin d warrac imctaḥ ttakken azal s waṭas i tmucuha i d-yettawin ɣef tidyanin n Mqidec akked Aεmerkejuḍ »10 ṣṣenf-agi n tmacahut ur yesεi ara tagnit useḍru neɣ ilugan iwakken ad d-tawiḍ tamacahut, zemrent ad tent-id-yessiwel yiwen melmi i as-yehwa. Deg tikti-agi, yenna-d BASSET Reni: « sumata timucuha iṣeḍsayen ur qqinent ara ɣer yiwen kan n ṣṣenf n uzayez, menwala yezmer ad tent-id-yawi, deg wakud d wadeg i d as- yahwan »11.